નાણાકીય વર્ષ ર૦૧૬-૧૭ના કેન્દ્રીય સામાન્ય બજેટને એનડીએ સરકારના પોલિટિકલ કોર્સ કરેકશનના પ્રયાસ તરીકે જોઇ શકાય. આ બજેટ પરથી એવું લાગે છે કે મોદી સરકારની પ્રાથમિકતાઓ બદલાઇ ગઇ છે. બજેટમાં જે રીતે કૃષિ, ગ્રામીણ અને સામાજિક ક્ષેત્રને પ્રાથમિકતા અને પ્રાધાન્ય આપવામાં આવ્યું છે તેના પરથી સ્પષ્ટ છે કે અત્યાર સુધી મોદી સરકારની જે પ્રાથમિકતા હતી તે અચાનક બદલાઇ ગઇ છે. ભાજપને હવે સમજાઇ ગયું છે કે મૂડીવાદીઓ એનઆરઆઇ અને મધ્યમ વર્ગને સાથે રાખવાની રણનીતિ તેને રાજકીય રીતે ફાયદાકારક પુરવાર થશે નહીં. એટલા માટે મોદી સરકારે સ્ટાર્ટઅપ, ડિજિટલ ઇન્ડિયા, મેક ઇન ઇન્ડિયા જેવા આર્થિક સુધારાનો મોહ ત્યાગીને હવે કિસાનો અને ગરીબોની નજીક આવવાનો પ્રયાસ કર્યો છે.